Un autobuz în care se aflau 20 de persoane și o dubă de transport marfă au intrat în coliziune marți dimineață, în jurul orei 05.00, pe DN 73A, între localitățile Râșnov și Predeal.
În urma impactului, șoferul dubei, un tânăr în vârstă de 26 de ani, a murit pe loc, iar alte trei persoane au fost rănite și transportate la spital
„La fața locului s-au deplasat un echipaj de descarcerare, două autospeciale de stingere cu apă și spumă cu modul de descarcerare, o autospecială cu apă si spumă, patru echipaje SMURD și două ambulante SAJ.
Din păcate, soferul dubei, un tânăr în vârstă de 26 de ani a suferit leziuni incompatibile cu viața și a fost declarat decedat.
S-a intervenit pentru descarcerarea soferului din autobuz șsi pentru acordarea asistenței medicale celorlalte victime”, au precizat reprezentanții ISU Brașov.
Doua dintre victime au fost transporate la Spitalul Județean Brasov pentru investigații medicale suplimentare și ingrijiri de specialitate, de către echipajele medicale, iar cea de a treia victimă a refuzat transportul la spital.
Victimele care au ajuns la spital sunt șoferul autobuzului, un bărbat în vârstă de 45 ani care a suferit multiple leziuni și de o persoană de o femie în vârstă de 63 de ani, care a a suferit un traumatism toracic.